ฆ่าคลั่ง สนั่นรพ. โหด 2 ศพ หนีตายอลหม่าน
จ่อยิงหัวพ่อตา-เมียสาว เขยแค้น-โดนกีดกันรัก ลั่นใส่ขมับตัวเองโคม่า,หนุ่มคลั่งปืนโหดบุกยิงพ่อตากับเมียสาวดับสยอง 2 ศพ ก่อนระเบิดสมองตัวเองปางตาย ระทึกขวัญกลางโรงพยาบาลศูนย์นครปฐม คนไข้แตกตื่นวิ่งหนีตายอลหม่านโดนกระสุนลูกหลงเจ็บอีกคน เผยชนวนแค้นถูกพ่อตาขวางทางรัก ก่อนหน้านี้ทั้ง 3 คนเคยอยู่ร่วมบ้านเดียวกัน แต่พ่อตาไม่ชอบลูกเขยเพราะไม่มีงานทำเป็นหลักแหล่ง จนมีปากเสียงวิวาทกันบ่อยครั้ง สุดท้ายถึงขั้นไล่ออกจากบ้าน แต่ยังไปมาหาสู่เมียสาวที่เพิ่งคลอดลูกได้ 6 เดือน ก่อนเกิดเหตุสยองหนุ่มโหดจะมารับเมียไปหาหมอให้เอาท่อปัสสาวะออก แต่พ่อตารีบชิงพาไปก่อนเพื่อไม่ให้ทั้งคู่ได้พบกัน ทำเอาลูกเขยแค้นจัดบุกตามไปหาที่โรงพยาบาล มีปากเสียงกันลั่นก่อนฉุนฟิวส์ขาดตัดสินใจก่อเหตุสยอง,เหตุสยองขวัญกลางโรงพยาบาล หนุ่มปืนโหดจ่อยิงพ่อตากับเมียตายสยอง 2 ศพ ก่อนลั่นไกยิงตัวเองบาดเจ็บสาหัสเปิดเผยเมื่อเวลา 13.00 น. วันที่ 15 มิ.ย. ร.ต.อ.วุฒิสิทธิ์ แก้วไกรเพชร รอง สว. (สอบสวน) สภ.เมืองนครปฐม ได้รับแจ้งเหตุยิงกันภายใน รพ.ศูนย์นครปฐม มีผู้ได้รับบาดเจ็บหลายคน จึงรายงานให้ พ.ต.อ.สุวิทย์ ชาวศรีทอง รอง ผบก.ภ.จ.นครปฐม พ.ต.อ.ชัชปัญกานต์ คล้ายคลึง รอง ผบก.ภ.จ.นครปฐม พ.ต.อ.ไพฑูรย์ พิทักษ์ธรรม ผกก.สภ.เมืองนครปฐม พ.ต.ท.สมชาย ขันบุรี รอง ผกก.ป. นำกำลังตำรวจ พร้อมเจ้าหน้าที่กองพิสูจน์หลักฐาน 7 ไปตรวจสอบ,ที่เกิดเหตุบริเวณชั้น 2 หน้าห้องแผนกจ่ายยาและห้องตรวจนรีเวชกรรมห้อง 14 พบรอยเลือดสาดกระเซ็นเต็มพื้น โดยมีปืน .38 ตกอยู่ 1 กระบอก ในลูกโม่บรรจุกระสุนปืน 6 นัด ถูกยิงไปแล้ว 3 นัด และกระเป๋าหนังสะพายสีดำตกอยู่ 1 ใบ ตำรวจเก็บไว้เป็นหลักฐาน นอกจากนี้ยังพบเก้าอี้นั่งรอหน้าห้องตรวจล้มระเนนระนาด ท่ามกลางความแตกตื่นของคนไข้และญาติที่เห็นเหตุการณ์สยองขวัญต่อหน้าต่อตาพากันวิ่งหนีตายออกมาออกันอยู่นอกอาคารด้วยความตกใจกลัว,ส่วนผู้ถูกยิงได้รับบาดเจ็บสาหัส 3 คน เจ้าหน้าที่ รปภ.และพยาบาลช่วยกันลำเลียงเข้าห้องไอซียูให้แพทย์ช่วยชีวิตเป็นการด่วน แต่เสียชีวิตในเวลาต่อมา 2 คน ทราบชื่อ น.ส.ธัญญามาศ ทะนามศรี อายุ 26 ปี เป็นติวเตอร์สถาบันกวดวิชาแห่งหนึ่ง อยู่บ้านเลขที่ 199/22 ถนน 25 มกรา เขตเทศบาลนครนครปฐม ถูกยิงที่หน้าอกซ้าย 1 นัด และนายสัมพันธ์ ทะนามศรี อายุ 60 ปี พ่อของ น.ส.ธัญญามาศ ถูกยิงที่ศีรษะ 1 นัด ส่วนผู้บาดเจ็บอีกคนชื่อนายชัยพร เชาวนะกมล อายุ 31 ปี เป็นสามีของ น.ส.ธัญญามาศใช้ปืนยิงศีรษะตัวเอง 1 นัด อาการโคม่า นอกจากนี้ มีคนไข้ที่นั่งรออยู่ใกล้กันชื่อนางดวงลักษณ์ สิริพิชย์ตระกูล ถูกกระสุนลูกหลงเฉี่ยวขาซ้ายได้รับบาดเจ็บเล็กน้อย,สอบสวนเบื้องต้นทราบว่า ก่อนเกิดเหตุ นายสัมพันธ์ได้พา น.ส.ธัญญามาศ ลูกสาวมาที่โรงพยาบาล หลังจากเพิ่งคลอดลูกได้ 6 เดือน แล้วเมื่อ 2 เดือนก่อนปัสสาวะไม่ออกมารักษาตัวที่โรงพยาบาลและวันนี้แพทย์นัดให้มาเอาสายยางท่อปัสสาวะออก ขณะนั่งรอคิวเข้าพบแพทย์ นายชัยพรตามมาทีหลังเกิดมีปากเสียงกับพ่อตาอย่างรุนแรงและพยายามชวนภรรยาให้ออกไปคุยข้างนอกเพื่อปรับความเข้าใจ แต่นายสัมพันธ์พยายามรั้งไม่ให้ลูกสาวออกไป สร้างความไม่พอใจให้กับนายชัยพรถึงกับหน้าตาเคร่งเครียดเดินวนไปมาหลายรอบ แล้วทันใดนั้นเหตุการณ์ไม่คาดฝันก็เกิดขึ้นเมื่อจู่ๆ นายชัยพรเปิดกระเป๋าสะพายชักปืนออกมาจ่อยิงเข้าศีรษะนายสัมพันธ์ 1 นัด จนร่วงตกเก้าอี้ ก่อนหันปืนไปจ่อยิงเข้าหน้าอกซ้าย ภรรยา จนร่างฟุบลงบนเก้าอี้ จากนั้นเอาปืนจ่อหัวตัวเองลั่นไกยิง 1 นัดหมายฆ่าตัวตายล้มทรุดจมเลือด สร้างความแตกตื่นตกใจให้คนไข้ที่มารอตรวจพากันวิ่งหนีอลหม่าน,ต่อมาตำรวจติดตามญาติผู้ตายทั้งสองมาสอบปากคำทราบว่า ทั้ง 3 คนเคยอยู่ด้วยกันที่บ้านของนายสัมพันธ์ แต่นายสัมพันธ์ไม่ชอบลูกเขยเพราะไม่ทำงานอะไรเป็นหลักแหล่ง มักจะมีเรื่องทะเลาะกันบ่อยครั้ง สุดท้ายรุนแรงถึงขั้นขับไล่ลูกเขยออกจากบ้านและพยายามให้ลูกสาวเลิกรากับลูกเขย แต่เนื่องจากทั้งคู่เพิ่งมีลูกด้วยกัน 1 คน ที่เพิ่งคลอดออกมาได้ 6 เดือน นายชัยพรยังคงไปมาหาสู่ภรรยาและลูกที่บ้าน แต่ไม่ได้นอนค้างคืนด้วยเหมือนแต่ก่อน จนกระทั่งก่อนเที่ยงวันเกิดเหตุ นายชัยพรขับรถกระบะจะมารับภรรยาไปพบแพทย์ตามนัด แต่ปรากฏว่านายสัมพันธ์ไม่อยากให้ทั้งคู่ได้พบกัน จึงรีบพาลูกสาวไปที่โรงพยาบาลก่อน ทำให้นายชัยพรโกรธมากรีบขับรถตามไปหาที่โรงพยาบาล เกิดการต่อว่าจนมีปากเสียงกับพ่อตาอย่างรุนแรงแล้วพยายามชวนภรรยาให้ออกไปเคลียร์กันด้านนอก แต่ยังถูกพ่อตาขวางไม่ให้ไปอีก สุดท้ายเลยเครียดจัดตัดสินใจก่อเหตุสยองขึ้น
หนุ่มคลั่งปืนโหดบุกยิงพ่อตากับเมียสาวดับสยอง 2 ศพ ก่อนระเบิดสมองตัวเองปางตาย ระทึกขวัญกลางโรงพยาบาลศูนย์นครปฐม คนไข้แตกตื่นวิ่งหนีตายอลหม่าน
ข่าวหน้า1,ยิงพ่อตา,ยิงเมีย,ยิงในโรงพยาบาล,นครปฐม